**แบบฟอร์มการเขียนแบบถอดประสบการณ์การเรียนรู้ ด้านการเผยแพร่ผลงานวิจัยและงานสร้างสรรค์**

**1. ชื่อ-สกุล ผู้เล่าเรื่อง**  ผศ.ดร.มงคล เทียนประเทืองชัย คณะวิชา/หน่วยงาน นิติศาสตร์

**2. ชื่อ-สกุล ผู้บันทึก**  นางสาวพัชรพร ชัยวิรัตนะ คณะวิชา/หน่วยงาน นิติศาสตร์

**3. บทบาท หน้าที่และความรับผิดชอบของผู้เล่าเรื่อง**

 เป็นอาจารย์ประจำ คณะนิติศาสตร์ที่มีบทบาท หน้าที่ และความรับผิดชอบหลักพอสรุปได้ 5 ประการ คือ

 1.1 มีหน้าที่และความรับผิดชอบในการบรรยายกฎหมายแก่นักศึกษา

 1.2 มีหน้าที่และรับผิดชอบต้องเป็นที่ปรึกษาของนักศึกษา

 1.3 มีหน้าที่และความรับผิดชอบในการผลิตเอกสารประกอบการสอน เอกสารคำสอน และหนังสือ

 1.4 มีหน้าที่และความรับผิดชอบต้องทำวิจัย และเขียนบทความทางวิชาการ

 1.5 มีหน้าที่และความรับผิดชอบต้องทำหน้าที่อื่นๆ ที่คณะ หรือมหาวิทยาลัยมอบหมาย

**4. เรื่องที่เล่า**

 ประสบการณ์ในการบรรยาย การทำวิจัย การเขียนบทความวิจัย และการเขียนบทความทางวิชาการ รวมไปถึงการเขียนหนังสือ

**5. ความเป็นมาของเรื่องที่เล่า**

 การศึกษาโดยทั่วไปมีความเป็นมาที่สำคัญพอสรุปได้ 3 ประการ คือ

 1.1 ตัวความรู้

 1.2 ตัวผู้เรียนรู้

 1.3 บริบทหรือสิ่งแวดล้อม (เช่น แหล่งความรู้ ตัวผู้ถ่ายทอดความรู้ สถานที่ เวลา โอกาส และวิธีการ เป็นต้น)

 ซึ่งทั้ง 3 ประการนี้ ถ้าเรามีวิธีการจัดการที่ดี มีประสิทธิภาพก็จะอำนวยประโยชน์ต่อตัวผู้เรียนรู้และสังคมส่วนร่วมได้ เป็นอย่างดีและมีความสุข

 ด้วยเหตุนี้ ข้าพเจ้าจึงเชื่อว่าจากประสบการณ์ในการแสวงหาความรู้ และการสร้างองค์ความรู้ใหม่ของข้าพเจ้า น่าจะมีประโยชน์ต่อสังคมส่วนรวมบ้างไม่มากก็น้อย จึงขอเล่าประสบการณ์ในการจัดการความรู้ของข้าพเจ้า เช่น แนวคิด วิธีการ เทคนิค และกระบวนการที่ก่อให้เกิดความสำเร็จ พร้อมทั้งอุปสรรคต่างๆ ดังต่อไปนี้

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ใช้ ผู้มีส่วนร่วม อุปสรรคหรือปัญหาในการทำงาน และแนวทางการแก้ไข**

 **1. วิธีการ/ขั้นตอน หรือกระบวนการที่ทำให้งานนั้นประสบความสำเร็จ**

 วิธีการ/ขั้นตอน หรือกระบวนการที่ทำให้งานนั้นประสบความสำเร็จนั้น ข้าพเจ้ามีวิธีการ เป็นขั้นตอน เป็นกระบวนการดังต่อไปนี้ คือ

 1.1 เริ่มต้นจากแนวคิด โดยการสร้างแรงจูงใจให้รักในความรู้อยู่เสมอๆ อยู่เป็นประจำก่อนเป็นลำดับแรก เช่น การตั้งปณิธานหรือมีปรัชญาแห่งชีวิตไว้ว่าคนเราต้องเรียนรู้ตลอดชีวิต โดยเฉพาะความรู้สิ่งที่จำเป็น (ศาสตร์ต่างๆ) ที่ต้องใช้พัฒนาชีวิตของตนเองและสังคมส่วนรวมให้ดียิ่งขึ้น

 1.2 แสวงหาความรู้จากแหล่งต่างๆอยู่เสมอ เช่น โดยการหาซื้อหนังสือมาอ่าน ไปค้นคว้าจากห้องสมุดต่างๆ ค้นหา จากเว็บไซด์ต่างๆ ทาง Internet และการพูดคุยกับผู้รู้ หรือการเข้าฟังบรรยาย การเข้าร่วมสัมมนา แล้วจดบันทึกข้อมูลที่เห็นว่า มีประโยชน์นั้นเอาไว้ นอกจากนั้นก็ค้นคว้าเพิ่มเติมให้รู้จริงแท้แน่ชัดแล้วรวบรวมและเรียบเรียงให้เป็นระเบียบตามความเข้าใจของ

ตน เพื่อนำไว้ใช้ประโยชน์

 1.3 ฝึกสร้างความรู้ใหม่ด้วยตนเองอยู่เป็นประจำ โดยฝึกคิดวิเคราะห์ สังเคราะห์ปัญหาต่างๆ อยู่เป็นประจำ เช่น การทำวิจัย การเขียนบทความทางวิชาการ และการเขียนหนังสือ เป็นต้น

 1.4 เปิดใจให้กว้างยอมรับฟังความคิดเห็นที่แตกต่าง โดยวิธีส่งผลงานออกเผยแพร่ แล้วน้อมรับคำวิพากษ์ วิจารณ์ที่ดีมี

ประโยชน์ เพื่อนำมาปรับปรุงแก้ไขงานของตนเองให้ดียิ่งขึ้น

 **2. เทคนิคหรือกลยุทธ์ที่ทำให้เกิดความสำเร็จ**

 การทำงานใดให้ประสบความสำเร็จนั้นแต่ละคนอาจจะมีเทคนิคหรือกลยุทธ์ที่แตกต่างกันไป แต่สำหรับตัวข้าพเจ้า

ส่วนใหญ่เวลาทำงานอะไรก็แล้วแต่จะมีเทคนิคหรือกลยุทธ์ดังนี้ คือ

 2.1 ตั้งเป้าหมายให้ใหญ่ๆ เอาไว้ แล้วค่อยๆ แยกทำที่ละน้อยๆ ที่ละส่วน เช่น การทำวิจัยในเรื่องสำคัญ เรื่องใหญ่ๆ แต่ก็

ค่อยๆ แยกเขียน แยกวิเคราะห์ไปที่ละส่วน สุดท้ายก็จะได้เรื่องใหญ่นั้น

 2.2 ต้องพยายามก้าวไปให้ถึงเป้าหมาย คือ พยายามให้ถึงที่สุดอย่าหยุดความพยายาม เช่น การทำงานวิจัย อาจจะพบ

อุปสรรคมากมายก็อย่าหยุดความพยายาม ต้องหาทางแก้ไขให้ถึงที่สุด เป็นต้น

 2.3 ต้องมีความอดทนอย่างสูงต่ออุปสรรคนานาประการไม่ว่าจะเป็นปัจจัยทางสิ่งของหรือคนด้วยกันเอง เช่น การทำวิจัยนั้นอาจจะมีอุปสรรคด้านงบประมาณ ด้านระยะเวลา และด้านคนช่วยงาน รวมไปถึงคนที่ค่อยขัดขวางงานของเรา ก็ต้องอดทน อย่าใช้อารมณ์ต้องใช้เหตุผล

 2.4 ที่สำคัญอย่าทิ้งเป้าหมาย ถึงแม้จะใช้เวลานานหรือระหว่างทางอาจจะพบความล้มเหลวบางในบางครั้ง (หรือ หลายครั้ง) ก็ต้องพยายามเริ่มต้นใหม่ ตราบใดที่ยังมีโอกาสเป็นไปได้และยังมีอีกหลายวิธีการ (ตราบที่ยังมีโอกาสและลมหายใจ จงพัฒนาต่อไปให้ถึงที่สุดอย่าหยุดความฝัน)

 **3. ผู้ที่มีส่วนร่วมทำให้เกิดความสำเร็จ**

 ในการแสวงหาความรู้และการสร้างความรู้ใหม่ของข้าเพจ้าทุกครั้ง ไม่ว่าจะเป็นการบรรยาย การทำวิจัย เขียนบทความ

 และเขียนหนังสือ ผู้ที่มีส่วนร่วมทำให้เกิดความสำเร็จอยู่มากมาย แต่พอสรุปรวมนำมากล่าวได้เป็น 2 ประเภท คือ

 3.1 กัลยาณมิตร (มิตรผู้หวังดี)

 3.1.1 ผู้บังคับบัญชา โดยมีบทบาทในด้านการให้แรงจูงใจ และให้เวลา เพื่อออกไปค้นคว้า การร่วมสัมมนาภายนอก

มหาวิทยาลัย เพื่อหาความรู้และสร้างองค์ความรู้ใหม่

 3.1.2 เพื่อนร่วมงาน เช่น คณาจารย์ โดยมีบทบาทให้กำลังใจ และให้ความช่วยเหลือด้านความรู้บางประการ และ

เจ้าหน้าที่ โดยมีบทบาทในด้านให้ความสะดวกและช่วยเหลือด้านอุปกรณ์ และการใช้เครื่องใช้สำนักงาน เป็นต้น รวมไปถึงผู้เรียน

ด้วย ที่ต้องตั้งใจใฝ่รู้สู้สิ่งยาก

 3.1.3 ผู้ทรงคุณวุฒิภายนอก โดยมีบทบาทให้คำแนะนำเพื่อแก้ไขงานวิชาการให้ดีขึ้น

 3.2 ปาปมิตร (มิตรผู้หวังร้าย) โดยมีบทบาทคอยขัดขวาง สร้างอุปสรรคนานา เพื่อให้งานของข้าพเจ้าไม่ ประสบความสำเร็จ แต่ในทางกลับกันข้าพเจ้าต้องขอบคุณบุคคลประเภทนี้ ที่มีส่วนทำให้ข้าพเจ้ามีความพยายามและความอดทนมากขึ้นที่จะเอาชนะอุปสรรคเหล่านั้น อันเป็นส่วนหนึ่งของการสร้างความสำเร็จ

 **4. อุปสรรคหรือปัญหาในการทำงาน และแนวทางในการแก้ไข**

 อุปสรรคหรือปัญหาในการทำงานนั้น พอจะสรุปได้เป็นประเด็นใหญ่ๆ 2 ประการ คือ

 4.1 อุปสรรคหรือปัญหาด้านเวลา กล่าวคือ การทำงานวิชาการโดยเนื้อแท้ของมันต้องใช้เวลามากพอสมควร ในการคิด

วิเคราะห์ ทบทวน จะกำหนดเป็นวัน เวลา และสถานที่ที่แน่นอนตายตัวไม่ได้ เช่น จะให้ความรู้มันเกิดตั้งแต่วันจันทร์ถึงวันศุกร์

ตั้งแต่เวลา ๐๘.๓๐ ถึง ๑๖.๓๐ น. ณ ที่ทำงานนั้นคงเป็นไปได้บ้าง แต่เชื่อว่าน้อยมาก

 งานวิชาการ คือการแสวงหาความรู้และการสร้างความรู้ ไม่มีวันเวลาที่แน่นอนและไม่มีวันหยุด วันเสาร์ วันอาทิตย์ ดึกดื่นเที่ยงคืนก็เกิดความรู้ได้ ที่ไหนก็เกิดความรู้ได้ นั้นคือวัน เวลา สถานที่ของนักวิชาการ

 แนวทางแก้ไข ต้องปรับความคิดของผู้บริการบางคนให้เข้าใจลักษณะของงานวิชาการให้มากขึ้น เพื่อส่งเสริมให้นักวิชาการมีอิสระในการผลิตผลงานวิชาการได้มากขึ้น (โดยพิจารณาผลงานแทนการเน้นวันเวลาและสถานที่)

 4.2 อุปสรรคหรือปัญญาในด้านกฎระเบียบที่ไม่ค่อยเอื้ออำนวย เช่น ในด้านการเบิกจ่ายงบประมาณในการทำงานวิจัย

ที่ต้องการใบเสร็จรับเงินแม้เรื่องบางอย่างหรือเรื่องเล็กน้อย แทนที่จะให้ทำใบรับรองและเบิกเหมาได้ เป็นต้น

 แนวทางแก้ไข ควรมีการปรับปรุงเรื่องกฎ ระเบียบ ให้เอื้ออำนวยหรือส่งเสริมต่อการผลิตผลงานวิชาการยิ่งๆ ขึ้นไป เช่น กฎ ระเบียบ การเบิกจ่ายงบประมาณการทำวิจัย ควรให้มีการเบิกแบบเหมาได้ โดยทำใบรับรองจากนักวิจัยได้ เป็นต้น (กล่าวคือ ให้นักวิจัยรับรองรายการค่าใช้จ่ายแทนการเรียกใบเสร็จรับเงิน เป็นต้น)

**7. ผลลัพธ์หรือความสำเร็จที่เกิดขึ้น และสิ่งที่ผู้เล่าเรื่องที่ได้เรียนรู้จากประสบการณ์ดังกล่าว**

 **1. ผลลัพธ์หรือความสำเร็จที่เกิดขึ้น**

1.1 ได้เรียนรู้ถึงวิธีการ ปัญหา และอุปสรรคของการเรียนการสอนวิชากฎหมาย โดยมีผลการปรับเปลี่ยนทัศนะคติ ทั้งผู้สอน และผู้เรียน ให้มีการเรียนรู้ร่วมกันอย่างกัลยาณมิตร เช่น พูดให้คิด สอนให้จำ ทำให้ดู ให้รูลึกและกว้างไกล อย่างมีเหตุ มีผลก่อนแล้วค่อยเชื่อ เป็นต้น

 1.2 ได้เรียนรู้ถึงวิธีการ ปัญหา และอุปสรรคของการทำงานวิจัย โดยมีงานวิจัย 2 เรื่อง

 1.3 ได้เรียนรู้ถึงวิธีการ ปัญหาอุปสรรคของการเขียนบทความวิจัย โดยมีบทความวิจัย 4 เรื่อง

 1.4 ได้เรียนรู้ถึงวิธีการ ปัญหา อุปสรรคของการเขียนบทความทางวิชาการ โดยมีบทความทางวิชาการ 4 เรื่อง

 **2. การเรียนรู้ของผู้เล่าเรื่องจากประสบการณ์ดังกล่าว**

 ข้าพเจ้าได้เรียนรู้ถึงวิธีการแสวงหาความรู้และการสร้างความรู้ ทั้งรูปแบบของการทำวิจัย การเขียนบทความ และการเขียนหนังสือ ก่อนจะสำเร็จลงได้นั้นต้องผ่านอุปสรรคนานัปการ เช่น มีระเบียบ มีขั้นตอน และวิธีการที่แตกต่างกันไป ผู้ทำงานด้านนี้

ต้องมีความพยามยามและมีความอดทนสูงพอสมควร และที่สำคัญต้องไม่ละทิ้งเป้าหมาย